Angpao

Ang angpao o ampaw () ay pulang sobre na nilalagyan ng pera para iregalo. Ibinibigay ito tuwing mga kapistahan o para sa mga espesyal na okasyon tulad ng kasal, pagtatapos, at kaarawan. Nagmula ito sa Tsina bago kumalat sa ilang bahagi ng Timog-silangang Asya at mga iba pang bansa na may malaking populasyon ng etnikong Tsino. Tinatawag din itong lai see (), hongbao, pulang sobre o pulang pakete.

 Paggamit 
ng mga pulang sobre na may pera sa loob, na kilala bilang hongbao sa Mandarin at laisee sa Kantones, ay mga regalong ibinibigay sa mga pagtitipon tulad ng mga kasalan o pista opisyal tulad ng Bagong Taon ng mga Tsino; inireregalo rin sila sa mga bisita bilang pagpapakita ng mabuting pakikitungo. Sumisimbolo ang pulang kulay ng sobre sa kaswertehan at nagtataboy rin sa mga masasamang espiritu. Sa Tsino, ang angpao ay tinatawag ding "perang nagtataboy sa katandaan" () para sa Bagong Taon ng mga Tsino.

Ang paghihiling ng mga pulang pakete ay karaniwang tinatawag na  () o  (), at, isa timog ng Tsina,  (). Kadalasang ibinibigay ang mga angpao sa mga nakababatang henerasyon na karaniwang nag-aaral pa o wala pang asawa. 

Karaniwan, nagtatapos ang halaga ng perang nasa loob ng sobre sa tukol na bilang, alinsunod sa mga paniniwala ng mga Tsino; ayon sa tradisyon, may kaugnayan ang mga regalong pera na may gansal na bilang sa mga libing. Eksepsiyon dito ang siyam, dahil magkatunog ang pagbigkas ng siyam () sa salitang mahaba (), at ito ang pinakamalaking solong dihito. Sa ilang rehiyon ng Tsina at sa diyasporang Tsino, pinapaboran ang mga gansal na bilang para sa mga kasalan dahil mahirap hatiin ang ganoong mga bilang. Isang malawakang tradisyon ang pag-iwas sa pagbibigay ng perang nakaapat, o dapat walang apat sa halaga, tulad ng 40, 400, at 444, dahil magkatunog ang pagbigkas ng salitang apat () sa salitang kamatayan (). Kapag nagbibigay ng pera, pinapaboran ang perang bago kaysa sa perang luma. Karaniwang makakita ng mahahabang pila sa bangko bago ang Bagong Taon ng Mga Tsino na may mga taong naghihintay para makakuha ng bagong pera.

Birtuwal na angpao
May mga birtuwal na angpao sa mga mobile payment platform. Noong Bagong Taon ng Mga Tsino ng 2014, inilunsad ng aplikasyong pangmensahe na WeChat ang kakayahang mamahagi ng mga birtuwal na angpao na may pera sa mga kontak at pangkat sa pamamagitan ng WeChat Pay platform nito. Kabilang sa paglunsad nito ang naibrodkast na promosyon noong CCTV New Year's Gala — ang pinakapinapanood na espesyal sa telebisyon sa Tsina — kung saan maaaring manalo ang mga manonood ng mga angpao.

Dumami ang gumamit ng WeChat Pay kasunod ng paglulunsad, at higit sa 32 bilyong birtuwal na angpao ang naipadala noong pista ng Bagong Taon ng Mga Tsino noong 2016 (sampung ulit na pagtaas kumpara sa 2015). Dahil sa kasikatan nitong tampok, ginaya ito ng mga ibang bendidor; nagkaroon ng "digmaan ng angpao" sa pagitan ng may-ari ng WeChat, Tenchat, at ng makasaysayang karibal nito, Alibaba Group, na nagdagdag ng magkahawig na punsyon sa serbisyong pangmensahe nila at nagsagawa ng mga katulad na promosyon. Tinantiya ng mga analista na mahigit 100 bilyong dihital na angpao ang ipapadala sa pista ng Bagong Taon ng 2017. Ayon sa isang pag-aaral, sumikat ang birtuwal na angpao dahil nakahahawa ang tampok—nakadama ng obligasyon ang mga taong nakatanggap ng angpao na magbigay rin.Gift Contagion in Online Groups: Evidence From WeChat Red Packets [Pagkalat ng Regalo sa Mga Pangkat sa Onlayn: Katibayan Mula sa Angpao ng WeChat] (sa wikang Ingles).   , Yuan et al., arXiv preprint, 2020.

Mga sanggunian

Kategorya:Kultura ng Vietnam
Kategorya:Kultura ng Singapore
Kategorya:Produktong papel
Kategorya:Kultura ng Malaysia
Kategorya:Kultura ng Hapon
Kategorya:Kultura ng Indonesia
Kategorya:Pagbibigay
Kategorya:Kultura ng Tsina
Kategorya:Mga artikulong naglalaman ng Hapones
Kategorya:Mga artikulong naglalaman ng teksto sa wikang Tsinong pinapayak
Kategorya:Mga artikulong naglalaman ng teksto sa wikang Tsinong tradisyonal
Kategorya:Mga artikulong naglalaman ng teksto sa wikang Tsino
Kategorya:Mga artikulong naglalaman ng Khmer
Kategorya:Mga artikulong naglalaman ng Malay
Kategorya:Mga artikulong naglalaman ng teksto sa wikang Thai
Kategorya:Mga artikulong naglalaman ng Biyetnames
Kategorya:Mga artikulong naglalaman ng Birmano
Kategorya:Mga artikulong may tekstong nasa wikang Ingles